open-index/open-wikipedia-markdown huggingface dataset:
Леб, љубов и...

мини|'''Леб, љубов и..филм од 1955 година на Дино Риси. Сцена'''
**Леб, љубов и...** e италијански филм од 1955 година, во режија на Дино Рици. Главните улоги ги толкуваат: Софија Лорен и Виторио де Сика.
## Содржина
Еден поранешен маршал се враќа дома и открива дека во неговиот дом се вселила една млада и убава продавачка на риби.

## Наводи

Категорија:Филмски комедии
Категорија:Италијански филмови
Категорија:Филмови со Софија Лорен
Категорија:Филмови на италијански јазик
Категорија:Филмови од 1955 година
Се викам Џо

**Се викам Џо** (англиски: *My Name is Joe*) e британски филм од 1998 година, во режија на Кен Лоуч (*Ken Loach*), а според сценариото на Пол Лаверти (*Paul Laverty*). Главните улоги ги толкуваат: Питер Мјулан (*Peter Mullan*), Луис Гудал (*Louise Goodall*), Дејвид Мекеј (*David Mckay*) и Ан-Мари Кенеди(*Anne-Marie Kennedy*). Филмот трае 101 минута и снимен е во колор техника. Во 1998 година, Питер Мјулан ја освоил наградата на Канскиот фестивал, во категоријата „најдобар глумец“, а филмот освоил вкупно 13 награди и имал уште 10 номинации.

## Содржина
Џо Каванах (го игра Мјулан) е поранешен алкохоличар и корисник на социјална помош, кој живее сам во еден сиромашен кварт на Глазгов. Тој е тренер на аматерска фудбалска екипа, која се поистоветува со германската фудбалска репрезентација од 1970-тите години. Џо е другарски настроен кон сите членови на екипата, а особено му помага на Лијам (го игра Мекеј), поранешен нарко-зависник и продавач на дрога, која лежел в затвор, а сега живее со својата жена Сабине (ја игра Кенеди), зависничка од хероин, и малолетниот син Скот.

Еднаш, Џо ја запознава медицинската сестра Сара Дауни (ја игра Гудал) и се понудува да ѝ го вароса станот. Додека работи, него го фотографира социјалниот работник, заканувајќи му се дека ќе ја изгуби социјалната помош, бидејќи работи на црно, но го спасува Сара. Поради тоа, Џо ја поканува на куглање, а потоа, таа преспива во неговиот стан и така започнува нивната љубовна врска. Меѓутоа, проблемите доаѓаат кога локалниот мафијаш Мек Гован го киднапира Лијам поради големиот долг на неговата жена, Сабине. За да му помогне на Лијам, Џо се сложува да превезе две пратки со дрога, но откако ја завршува првата задача, за тоа дознава Сара, која ја раскинува врската, иако истовремено дознава дека е бремена.

Сакајќи да ја спаси врската со Сара, Џо оди кај Мек Гован и се откажува од натамошната работа, ги тепа него и неговите гангстери, а потоа оди во својот стан и се опива. Во меѓувреме, бегајќи од одмзадата на мафијашите, кај него доаѓа Лијам. Гледајќи дека луѓето на Мек Гован ќе влезат во станот на Џо, Лијам скока од прозорецот и се обесува со метално јаже. На закопот на Лијам повторно се среќаваат Џо и Сара.

## Наводи
 

Категорија:Британски филмови
Категорија:Филмови на Кен Лоуч
Категорија:Филмови на англиски јазик
Категорија:Филмови од 1998 година
Категорија:Филмови чие дејствие се одвива во Глазгов
Јас, дон Џовани

**„Јас, дон Џовани“** e филм, во режија на Карлос Саура. Главните улоги ги толкуваат: Лоренцо Балучи и Тобијас Морети.

## Содржина
Оваа костимирана музичка драма се случува во XVIII век, кога поетот Лоренцо да Понте се сели во Виена, каде со помош на својот пријател Казанова го запознава дворскиот композитор Салиери. Истовремено, тој го запознава и надарениот млад композитор Моцарт, кој штотуку пристигнал во Виена.

## Наводи

Категорија:Филмови на Карлос Саура
Категорија:Филмови чие дејствие се одвива во Виена
Категорија:Музички филмови
Категорија:Филмови од 2009 година
Големо Ојтинско Езеро

мини|лево|Поглед на мостот Бебензунд на источниот дел на Фисаускиот Залив со бањските објекти

**Големо Ојтинско Езеро** () — езеро во областа Холштајнска Швајцарија, во сојузната покраина Шлезвиг-Холштајн, Германија. Се наоѓа североисточно од градот Ојтин.

Зафаќа област од 230 хектари, длабоко е до 17 метри и се наоѓа на височина од 26,7 м. Северната страна директно се граничи со Зешарската Шума. Во западниот дел на езерото, одвоен од мостот Бебензунд, во Фисаускиот Залив, се влева главниот прилив, реката Швентине, која малку позападно истекува. Реката е пловна само за рекреативни активности до Големото Ојтинско Езеро.

Постојат два острови во Големото Ојтинско Езеро: Островот на фазаните (*Fasaneninsel*) на кој се наоѓаат остатоци на населба и кој се користел за визуелна точка за поранешната барокна градина на Ојтинскиот замок и која денес повторно се користи од приватни лица итн. Љубовен остров (*Liebesinsel*).

На бреговите на Големото Ојтинско Езеро во текот на летниот период се одржуваат мјузикли.

## Надворешни врски

* Тури низ Големото Ојтинско Езеро 
* Ојтински летни игри  

Категорија:Езера во Шлезвиг-Холштајн
Категорија:Слив на Швентине
Категорија:Источен Холштајн
Храбриот кројач (приказни од Браќата Грим)

**„Храбриот кројач“** е книга со приказни од Браќата Грим, издадена од „Детска радост“, во 1980 година, како 23 книга од библиотеката „Ѕуница“. Збирката е направена врз основа на германскиот оригинал под наслов „Приказни за деца и за семејството, собрани од Браќата Грим“ (*Kinder und Hausmärchen gesammelt durch die Brüder Grimm*), а преводот од германски јазик го извршила Ранка Грчева.

## Технички одлики
Книгата „Храбриот кројач“ е отпечатена во тврд повез, со формат од 21 сантиметар и има 157 страници. Таа е каталогизирана од НУБ „Климент Охридски“ - Скопје. Издавач на книгата е РО „НИП Нова Македонија“, ООЗТ „Детска радост“. Јазичната редакција е дело на Евтим Манев. Покрај приказните, книгата содржи и илустрации кои се дело на Миле Топуз. Технички уредник на книгата е Бошко Гичаревски. Книгата е испечатена во 2 000 примероци, во печатницата на РО НИП „Нова Македонија“ - Скопје.

## Содржина
Збирката содржи 25 сказни на Браќата Грим, како и поговор, напишан од Ранка Грчева. Во неа се застапени следниве приказни:
* Пепелашка
* Кралот Дроздобрад
* Братче и сестриче
* Храбриот кројач
* Бременските градски музиканти
* Црвенкапа
* Волкот и седумте јариња
* Среќниот Ханс
* Мајсторот-крадец
* Снежана
* Трнорушка
* Шесте слуги
* Ранецот, шапката и рогот
* Белата змија
* Чевли излижани од танцување
* Волкот и лисицата
* Лисицата и мачката
* Лисицата и коњот
* Волкот и човекот
* Снешка и Руменка
* Ханс и Гретица
* Кралот на жабите или железниот Хајнрих
* Волшебната масичка, златоносното магаре и колецот од вреќата
* Доктор сезнајко
* Двајца браќа.

## Наводи

Категорија:Сказни од браќата Грим
Категорија:Изданија на Детска радост
Категорија:Детска книжевност
Бајки (приказни од Ханс Кристијан Андерсен)

**„Бајки“** е книга со приказни од Ханс Кристијан Андерсен, издадена од „Македонска книга” и „Детска радост“, во 1967 година”, како прва книга од серијата „Одбрана лектира за 1 и 2 одделение“. Преводот го извршил Борис Благоески.

## Технички одлики
Книгата има 63 страници и не е каталогизирана. Таа е испечатена во тираж од 10 000 примероци, во печатницата „Нова Македонија“. Корицата е дело на Младен Туниќ.
## Содржина
мини|Х. К. Андерсен, „Бајки“, Македонска книга и Детска радост, 1967.
Во книгата се содржани осум приказни на Х.К. Андерсен:
* Палешка
* Јовче будалчето
* Царевата нова облека
* Принцезата на едно зрно грашок
* Навистина е така
* Огнилото
* Грдото шатче
* Славејот

## Занимливости
Покрај сказните, книгата содржи и куса биографија на Х. К. Андерсен, со наслов „Белешка за писателот“ која не е потпишана. Покрај другото, во неа пишува: „Андерсен во данската и во светската литература останува познат по своите сказни. За него Шекспир вели: Андерсен е оној чуден Данец, којшто е направен од она од што се направени и соништата“. Меѓутоа, авторот на оваа белешка изумил дека Шекспир (кој умрел во 1616 година) никако не можел да даде изјава за Андерсен, кој е роден во 1805 година, т.е. два века подоцна!

## Наводи

Категорија:Сказни на Ханс Кристијан Андерсен
Категорија:Изданија на Детска радост
Категорија:Изданија на Македонска книга
Категорија:Книги од 1967 година
Тумба (Воѓани)

**Тумба** — археолошко наоѓалиште во прилепското село Воѓани. Претставува населба од бронзеното време.

## Местоположба

Наоѓалиштето се наоѓа во непосредната близина на селото, каде има вештачка височинка – тумба.

## Опис

На наоѓалиштето се среќаваат фрагменти од керамика од бронзеното време и парчиња од куќен лепеж.

## Поврзано
* Селска Црква — осамен наод од римско време;
* Манастириште — црква од непознат период;
* Воѓани; и
* Список на археолошки наоѓалишта во Прилепско.

## Наводи

Категорија:Воѓани
Френсис Ливенворт

мини|десно|Френсис Ливенворт
[мини|десно|Галаксијата [NGC 1234]]
**Френсис Презервд Ливенворт** (; 3 септември 1858 - 12 ноември 1928) — американски астроном, роден во Маунт Вернон, Индијана. Открил голем број објекти заведени во Новиот општ каталог (NGC) заедно со Френк Мулер и Ормонд Стоун. Користеле телескоп со пречник од 66&nbsp;см при опсерваторијата „Леанер Макормик“ во Вирџинискиот универзитет во Шарлотсвил, Вирџинија.

## Некои откритија
Ливенворт има откриено 250 објекти, претежно од Новиот општ каталог и 3 од Индекс-каталогот. Некои од нив се:

## Надворешни врски
* Статија за Ливенворт од Вилијам О. Бил, ''Popular Astronomy'' Vol. 37, S. 117 — ADS
* Список на објекти откриени од Ливенворт

Категорија:Американски астрономи
Категорија:Родени во 1858 година
Категорија:Починати во 1928 година
Кочо Петровски

**Кочо Петровски** (р.  во  -  во ) — македонски музичар, водач на оркестар, композитор, аранжер и продуцент на македонски народни и новосоздадени фолклорни песни.

## Животопис

## Творештво
Кочо Петровски напишал поголем број песни, кои биле изведувани од бројни пејачи и групи:
* Ти си Билјано најубава (заедно со Ѓорѓи Андреевски)
* Добар ден бре мајсторче (заедно со Ѓ. Белџигеровски)
* Моите усни љуби ги лудо (заедно со Виданка Ѓорѓиевска)
* По мене не лажи се ти (заедно со Виданка Ѓорѓиевска)
* Неќум сакам (со Јонче Христовски)
* Невенко невен в градина 
* Македонско девојче (заедно со Виолета Томовска)
* Ој, ти момче охриѓанче (заедно со Виолета Томовска)
* За тебе се родив (со Виолета Томовска)
* Песна ви пеам Македонци (со Виолета Томовска и Ѓ. Белџигеровски)
* На сред село едно дрво (со М. Стојановиќ)

## Наводи

Категорија:Македонски композитори на фолк музика
Категорија:Македонски музичари
Виданка Ѓорѓиевска

**Виданка Ѓорѓиевска** (родена на  година во ) — македонска пејачка на народни и новосоздадени фолклорни песни.

## Животопис

Виданка Ѓорѓиевска е родена на 14 февруари 1948 година во населбата Горно Лисиче, Скопје. Професионално се занимава со музика од 1966 година.

18 пати била во Америка одржала концерти, 14 пати била во Австралија и многу концерти во Европските земји. Има издадено 13 албуми, како и 3 видеоалбуми.

Виданка го поседува еден од најубавите и најтоплите гласови што се појавиле во македонската музика.

Нејзини најпознати песни се: **[[Многу мерак имам бабо]]**, **Јоване море Јоване** и **Кирјана  вино продава**. Таа е чест учесник на фестивалот "Гоце Фест" каде има некомку големи хитови на тој фестивал: "Одново ВМРО се роди", "Егејска", "Асном-1944" и други.

Популарна е со изведувањето како на македонски авторски песни, така и на македонски стари народни песни.

## Творештво

Виданка Ѓорѓиевска напишала следниве новосоздадени фолклорни песни:

* Пијаница, аман љубовџија, 
* По мене не се лажи ти (заедно со Кочо Петровски) 
* Моите усни љуби ги лудо (заедно со Кочо Петровски)

### Дискографија
* Vidanka Gjorgjievska, *Sakam da si moj*, RTB, EP 12 708.

## Наводи

## Надворешни врски
* Туѓината пуста да остане во изведба на Георгиева

Категорија:Македонски пејачи
Категорија:Македонски музичари
Категорија:Македонски фолк пејачи
Категорија:Македонски поп-фолк пејачи
Категорија:Македонски композитори на фолк музика
Категорија:Луѓе од Скопје
Ѓорѓи Андреевски

**Ѓорѓи Андреевски** — македонски пејач на народни и новосоздадени фолклорни песни.

## Животопис

## Творештво
Ѓорѓи Андреевски бил член на дуетот Куцулова-Андреевски. Исто така, тој се занимавал и со компонирање и ги напишал следниве новосоздадени песни:
* Ти си Билјано најубава (заедно со Кочо Петровски)
* Ако еднаш појдеш на изворот

### Дискографија
Ѓорѓи Андреевски ги објавил следниве плочи:
* Duet Kuculova-Andreevski, RTB, EP 12756

## Наводи

Категорија:Македонски пејачи
Категорија:Македонски композитори на фолк музика
Манастириште (Воѓани)

**Манастириште** — археолошко наоѓалиште во прилепското село Воѓани. Наоѓалиштето поради неистраженоста не е датирано и се претпоставува дека е црква.

## Местоположба

Наоѓалиштето се наоѓа источно од селото, каде што месните жители сметале дека таму се наоѓал манастир.

## Опис

Во 1951-1957 година, македонскиот антрополог Јован Ф. Трифуноски открил дека од срушениот некогашен манастир за време на турско време биле изградени читлук-сајбиските кули, а дел бил искористен и за селската црква „Св. Никола“. Денес над остатоците се наоѓаат ниви.

## Поврзано
* Селска Црква — осамен наод од римско време;
* Тумба — населба од бронзено време;
* Воѓани; и
* Список на археолошки наоѓалишта во Прилепско.

## Наводи

Категорија:Воѓани
Селска Црква (Воѓани)

**Селска Црква** — археолошко наоѓалиште во прилепското село Воѓани. Претставува осамен наод од римското време.

## Местоположба

Наоѓалиштето се наоѓа во селската црква „Св. Никола“.

## Опис

Во црквата се чува надгробна плоча од бел мермер, на која во горниот дел е претставена кола што ја влечат четири коњи. Под релјефот има старогрчки натпис во четири реда. Исто така, во црквата се наоѓа и ара од бел мермер која на едната страна има релјефна претстава на коњ.

## Поврзано
* Тумба — населба од бронзено време;
* Манастириште — црква од непознат период;
* Воѓани; и
* Список на археолошки наоѓалишта во Прилепско.

## Наводи

Категорија:Воѓани
Викториини Водопади

мини|лево|„Ѓаволова катаракта“, најзападнен изданок  на Викториините Водопади
**Викториини Водопади** () — водопад во јужна Африка на реката Замбези. Се наоѓа на границата помеѓу Замбија и Зимбабве.

Водопадот е широк преку 1,5 километри со падо од 128 метри. Дејвид Ливингстон, шкотски истражувач го открил водопадот во 1855 година и го нарекол според кралицата Викторија, иако локалното име на водопадот било „*Дим кој грми*“ (*Mosi-oa-Tunya*). 
Водопадот се наоѓа на територијата на два национални паркови Национален парк Моси оа Туња во Замбија и националниот парк Викториини Водопади во Зимбабве и претставува една од најголемите туристички атракции на југот на Африка.

## Поврзано
* Список на светско наследство во Африка
* Список на водопади
* Игуасу (водопад)

## Наводи

Категорија:Водопади во Замбија
Категорија:Водопади во Зимбабве
Категорија:Светско наследство во Зимбабве
Категорија:Светско наследство во Замбија
Список на планетарни маглини

Ова е нецелосен **список на [[планетарна маглина|планетарни маглини]]**. 

## Северна полутопка




## Јужна полутопка




## Поврзано
* :Категорија:Планетарни маглини
* Список на протопланетарни маглини
* Планетарна маглина

*
Планетарни
Бунгсберг

**Бунгсберг** () — највисока точка во северната германска сојузна покраина Шлезвиг-Холштајн со надморска височина од 167,4 метри. Се наоѓа во областа позната како Холштајнска Швајцарија во општината Шенвалде на Бунгсберг помеѓу Шелхолц и Менхсневерсдорф.

Телекомуникациската кула Бунгсберг се наоѓа на врвот.

Една од најдолгите реки во Шлезвиг-Холштајн, Швентине, извира од Бунгсберг.

## Создавање

Бунгсберг е морена од леденото доба. Необично бил создаден во Волстонскиот период пред околу 150.000 години. Во текот на подоцнежното ледено доба — пред околу 10.000 години — ледената покривка не го покрила врвот поради неговата височина, бил само опкружен и така создал нунатак (осамена карпа без мраз).

## Рекреација

мини|лево|Знак за врвот

Денес, Бунгсберг е многу омилена точка за набљудување, од која при ведро време може да се види и Балтичкото Море. Кулата за набљудување, „Кула Елизабета“ (*Elisabethturm*), била градена во 1863 и 1864 година на Бунгсберг од големиот војвода на Олденбург и откако ѝ била зголемена височината за четири метри во 1875 година, таа е висока 22 метри. Денес, не е отворена за јавноста.

Како нејзина замена била изградена плато за набљудување на половина од телекомуникациската кула на Бунгсберг. Во април 2007 година, објектите за посетители на Бунгсберг изгледале малку запуштени. Ресторанот бил главно уништен и целосно одграден. Платото за набљудување било затворено поради вандализам. Кон крајот на мај 2007 година, по две години обнова, кулата повторно била отворена за посетители. Оние кои ќе искачат 200 скали до платото имаат уникатен поглед при ведро време на големи делови од Шлезвиг-Холштајн, па дури и на Мекленбург-Западна Померанија. Подоцна, платото било повторно затворено.

Зиме, Бунгсберг е најсеверниот скијачки центар во Германија и единствен во Шлезвиг-Холштајн со сопствен скилифт поставен неколку дена во годината, кога има доволно снежна покривка. Спустот на една од трите патеки трае околу 25 секунди; на лифтот му требаат минута и половина да ги однесе скијачите на врвот. Една патека е за авантуристите, а другите две за скијачите и сноубордерите. Патеката од 300 метри има наклон од 17 степени. Во сезоната 2009/2010 неколку илјади луѓе дневно го посетувале центарот, некои патувајќи од Либек, Хамбург или Кил. Скилифтот бил долг 250 метри со 34 столбови и може да пренесува до 600 лица секој час. Бил поставен во 1970/1971 година од општината Шенвалд на Бунгсберг за зголемување на туризмот. Како последица на временските услови, лифтот работел само еднаш неделно во 2008/2009 година, а претходната сезона воопшто не работел. Пред неколку години биле поставени топови за снег од организаторот.

## Телекомуникациска кула Бунгсберг и предавател на НДР

## Наводи

## Надворешни врски

Категорија:Географија на Шлезвиг-Холштајн
Бозау

**Бозау** () — општина на брегот на Големото Пленско Езеро, во округот Источен Холштајн, во сојузната покраина Шлезвиг-Холштајн, Германија. Се наоѓа околу 13 километри западно од Ојтин и 30 километри југоисточно од Кил.

## Општински единици

Следниве села припаѓаат на општината Бозау: Бихел, Брак, Бракраде, Хасендорф, Хуцфелд, Кикбуш, Клајнојдорф, Кленцау, Линсфелд, Леја, Мајенфелде, Квисдорф, Тирк и Вебс.

## Црква Св. Петар

мини|лево|200п|Црква Св. Петар
 
Знаменитост на Бозау е црквата посветена на Св. Петар и била изградена во 1151/1152 година. Била основана во текот на христијанизацијата на тогашниот словенски источен Холштајн (*Ostholstein*). Мисионерот, Вицелин, бил назначен во 1149 година од Хајнрих Лавот како епископ на Олденбург во Холштајн, а Бозау бил привремено епископско седиште, кога била изградена и црквата. Во 1152 година, Вицелин добил удар и умрел во 1154 година во Нојминстер. Свештеникот Хелмолд фон Бозау го запишал ова во неговата *Chronica Slavorum*.

## Летни концерти и академии

Преку 40 години, Евангелистичката лутеранска црква во Бозау организирала летни концерти во Бозау (*Bosauer Sommerkonzerte*) во црквата Св. Петар. Од 2003 година, музичарот и оргулар во Бозау, Сергеј Черепанов, бил уметнички директор на летните концерти. Фестивалот го направил привлечен со различни настани: оргуларички концерти на класичен начин, денови на алтернативна оргуларичка музика, концерти, камерна музика, хорски и и соло настапи. Од 2008 година, летните концерти биле спонзорирани од здружението „Пријатели на летните концерти во Бозау“ (*Freunde der Bosauer Sommerkonzerte*), кои помагале во настанот.

По првпат во 2009 година била одржена Меѓународната летна академија во Бозау (*Internationale Sommerakademie Bosau*), истовремено со летните концерти, со над 35 учесници од неколку земји. Летната академија била започната и организирана од Черепанов, но поддршката стигнала од кадарот на Високата музичка школа во Либек. Завршните концерти на студентите на академијата и наставниците се привлечен додаток на летните концерти. Летната академија се одржува како дел од летните концерти.

## Администрација

Иако Бозау се наоѓа во округот Источен Холштајн, од 1 јануари 2007 година припаѓа на општинската заедница Големо Пленско Езеро, чии останати членови припаѓаат на округот Плен.

### Грб

„Поделен. На лево во сино, сребрена стилизирана глава на орел со клун, на десно во црвено златен лав“.

## Економија

Бозау е прогласен за воздушна бања (*Luftkurort*) со над 100.000 ноќевања годишно. Балтичкото Море се наоѓа на само 20 километри.

## Наводи

## Надворешни врски

* Официјална страница

Категорија:Источен Холштајн
Референдум за независност на Шкотска (2014)

**Референдум за независност на Шкотска** — референдум одржан на 18 септември 2014 г. во Шкотска на кој се одлучувало дали земјата да биде независна држава. Исходот од референдумот бил во полза на останување на земјата во состав на Обединетото Кралство, со 55,3% „против“ независност.

## Позадина и подготовки
По договорот помеѓу владите на Шкотска и Обединетото Кралство, законот за референдум за шкотска независност, кој го уредувал референдумот, бил донесен на 21 март 2013, бил донесен од шкотскиот парламент на 14 ноември 2013 година и добил кралска согласност на 17 декември 2013 година.

Прашањето за референдумот, како што било предложено од Изборната комисија, гласело „Треба ли Шкотска да биде независна држава?" — гласачите можеле да одговорат со „да“ или „не“. Со некои исклучоци, сите жители на Шкотска над 16 години можеле да гласаат, претставувајќи над 4 милиони гласачи. Одлучувањето било со просто мнозинство. Во текот на кампањата се разгледувале разни проблематики, вклучувајќи која валута ќе ја користи Шкотска, јавните трошоци и нафтата од Северното Море.

Една недела пред референдумот, водачите на трите главни партии во Велика Британија објавиле заедничка изјава пред нивното патување за референдумот во Шкотска. Премиерот Дејвид Камерон исто така го подигнал шкотското знаме над Даунинг Стрит и други владини згради до датумот на референдумот. Последните покажувале дека мислењата се горе-долу изедначени, но со извесен број неопределени, кои придонеле за исходот.

## Наводи

## Надворешни врски
* Страница на шкотската влада за референдумот
* Страница на британската влада за референдумот 
* Закон за референдумот за независноста на Шкотска
* 
* Шкотска одлучува 
* Да Шкотска, официјална кампања за гласање „да“ 
* Подобро заедно, официјална кампања за гласање „не“ 

Категорија:Велика Британија во 2014 година
Шкотска
Категорија:Историја на Шкотска
Категорија:Историја на Обединетото Кралство
Евроцентризам

**Евроцентризам** е политички термин измислен во 1980 година, кој се однесува на идејата за Европска Извонредност, еден светоглед центариран на западната цивилизација, како што се развила во текот на Европските колонијални империи од почетокот на модерниот период. 

Терминот евроцентризам датира од крајот на 1980-тите и стана распространет во дискурсот за политичката коректност и културниот релативизам во текот на 1990-тите, особено во контекст на деколонизација и помош за развој и хуманитарна помош понудени од страна на индустријализираните земји ("Првиот свет") за земјите во развој ("Третиот свет").

## Наводи

Категорија:Општествена филозофија
Категорија:Етноцентризам
Џовани Доменико Маралди

200px|мини|Портртет од Џовани Доменико Маралди
**Џовани Доменико Маралди** () или **Жан-Доминик Маралди** (; 17 април 1709 – 14 ноември 1788) — италијанско-француски астроном, внук братанец на астрономот Џакомо Филипо Маралди.

Роден е во Периналдо, Лигурија и се преселил во Париз во 1727 г. Веќе во 1731 г. станал член на Француската академија на науките. Во 1746 г. ја набљудувал Шезоовата комета заедно со Жак Касини кога ги открил двете збиени ѕвездени јата M15 (NGC 7078) и M2 (NGC 7089). Во 1772 г. го завршил работниот век и се вратил во родниот град.

Во чест на Џовани и чичко му, Џакомо е наречен месечевиот кратер Маралди.

## Поврзано
* Маралди (кратер)
* Џакомо Филипо Маралди

Категорија:Француски астрономи
Категорија:Италијански астрономи
Категорија:Членови на Француската академија на науките
Категорија:Родени во 1709 година
Категорија:Починати во 1788 година
Категорија:Луѓе од Лигурија
Менгченг

**Менгченг** (, ) — околија во покраината Анхуеј, Кина. Административно му припаѓа на градот Боџоу и се граничи со околијата Лисин. 

Важна стопанска гранка е месната индустрија, особено преработката на говедско месо. 

Околијата е позната како родно место на големиот филозоф Џуангѕе (Џуангце) од IV век п.н.е. и познатиот комичар Њу Ќуен, кој воедно бил и нејзин заменик-управник.

## Надворешни врски
* Управа на округот Менгченг  

Категорија:Околии во Анхуеј
Категорија:Градови во Анхуеј
Лензан (амт)

**Лензан** () — општинска заедница во округот Источен Холштајн, во Шлезвиг-Холштајн, Германија. Седиштето на општинската заедница е во Лензан.
мини|Грб на Лензан
Општинската заедница Лензан се состои од следниве општини:

# Бешендорф
# Дамлос
# Хармсдорф
# Кабелхорст
# Лензан
# Манхаген
# Рипсдорф

Категорија:Општински заедници во Шлезвиг-Холштајн
Бешендорф

**Бешендорф** () — општина во округот Источен Холштајн, во Шлезвиг-Холштајн, Германија.

## Наводи

Категорија:Источен Холштајн
Остеобласт

**Остеобластите** се клетки кои го синтетизираат коскената матрица и го минерализираат. Тие синтетизираат колаген, и некои други белковини во многу помали количини, како: остеокалцин и остеопонтин. Остеобластите се специјализирани, крајно диференцирани клетки кои настануваат од мезенхималните матични клетки.

Категорија:Скелетен систем
Категорија:Човекови клетки
Смртта на Јово Деспотовиќ

**Смртта на Јово Деспотовиќ** (српски: *Смрт Јова ДеспотовиҺа*) е српска епска (јуначка) песна.

## Содржина
Во својот дворец, во селото Купиново, во Срем, Јово Деспотовиќ е смртно болен и затоа го повикува својот слуга Милутин да оди во манастирот во Крушедол и да му ја каже вистината на брат му, владиката Максим. Потоа, слугата треба да замине во Беркасово, каде живее мајка му Анѓелија, но нејзе треба да ѝ рече дека Јово се подготвува да оди во војна преку морето и дека бара благослов од неа. Анѓелија бара од слугата да ја почека три дена за да подготви колачи и да ги подготви кошулите, но тој ѝ одговара дека Јово мора итно да замине и дека нема време за чекање. Кога се приближуваат до дворецот во Купиново, мајката Анѓелија ги гледа слугите како се шетаат гологлави, коњите слободно пасат по ливадата и никаде нема воени тапани и знамиња. Таа се сомнева дека нешто не е во ред, но слугата ја утешува, велејќи дека господарот Јово се одмара и дека ги пуштил коњите добро да се напасат зашто ги чека долг пат. Сепак, кога влегува во дворецот, мајката го здогледува синот на смртната постела, додека владиката му чита молитви. Тогаш, мајката го прашува синот Јово, кому ќе му ги остави Срем, дворецот, коњите и соколите, богатството и жената? Јово се враќа од мртвите и со мртовечки глас ѝ одговара дека Срем ќе си најде нов господар; дворецот, коњите и соколите му ги подарува на братот Вук Змејогнен (*Вук Змајогњен*); богатството ќе му припадне на мајка му, за да има од што да живее; а на жена си ѝ остава три товари богатство, иако таа често се жалела кај владиката Максим дека Јово шета низ Срем и љуби млади девојки. Откако го кажува сето тоа, Јово ја испушта душата. 

## Наводи

Категорија: Српски епски песни
Лензан

**Лензан** () — општина во округот Источен Холштајн, во Шлезвиг-Холштајн, Германија. Се наоѓа околу 9 километри јужно од Олденбург во Холштајн и 40 километри североисточно од Либек. Општината претставува административно седиште на истоимената општинска заедница.

## Наводи

## Надворешни врски

* Официјална страница

Категорија:Источен Холштајн
Олденбург во Холштајн

**Олденбург во Холштајн** () — град на југозападниот брег на Балтичкото Море. Најблизок поголем град е Либек. Градот припаѓа на историската област Холштајн, а денес се наоѓа во округот Источен Холштајн, во сојузната покраина Шлезвиг-Холштајн, Германија. Градот претставува административно седиште на општинската заедница Олденбург-Ланд, иако самиот град не е член на заедницата.

## Историја

Олденбург бил главен град на Вагрите, едно од словенските племиња кои се доселиле најзападно до реката Елба во или по  век, исто така познати како Венди и Ободрити. Пристигнале околу 700 година и словенското име било *Старигард* или *Старгард* што означувало „стара населба“ или „стар замок“, додека германското име *Олденбург* има исто значења. Ободритите биле сојузници на Карло Велики. Царот Отон I ја основал епископијата Олденбург под водство на Адалдаг, архиепископ на Хамбург.

На Викинзите, градот им бил познат како Брандехузе (*Brandehuse*, односно „запалени куќи“), означувајќи го воинствениот период.

Со векови, Старигард/Олденбург останал словенски соперник на Хедеби во балтичката трговија, додека грофовите Адолф I и Адолф II од Шауенбург и Холштајн, поддржани од Хајнрих Лавот, конечно не ги поразиле Вендите во текот на првата половина на  век.

## Меѓународни односи

Олденбург во Холштајн е збратимен со:

*  Берген на Риген, Мекленбург-Западна Померанија, Германија (од 1990 г.)

## Наводи

## Надворешни врски

* Официјална страница

Категорија:Источен Холштајн
Крушеанска Чука (Врбјани)

**Крушеанска Чука** — археолошко наоѓалиште во прилепското село Врбјани. Претставува населба од бакарно време.

## Местоположба

Наоѓалиштето се наоѓа на еден километар јужно од селото или 2,2 километри северно од селото Крушеани, во местото што се вика Мало Блато покрај старото и новото корито на рекичката Блато, каде има мала тумба.

## Опис

На наоѓалиштето се среќаваат фрагменти од керамички садови и куќен лепеж. Во 1979 година е извршено ископување. Наодите се чуваат во Заводот и музеј во Прилеп.

## Поврзано
* Попадица — населба од бакарно време;
* Тумба — населба од доцноантичко време;
* Чука — населба од римско време;
* Момироско Чукаре — некропола од железно време;
* Цветкоско Чукаре — населба од римско време;
* Чукариња — тумул од железно време;
* Врба — неопределено наоѓалиште од непознат период;
* Чаир — осамен наод од непознат период;
* Висои — населба од праисториско и античко време;
* Вис коњарски — населба од неолитско време;
* Паралица — населба од праисториско и античко време;
* Тумба Сретсело — населба од праисториско време;
* Врбјани; и
* Список на археолошки наоѓалишта во Прилепско.

## Наводи

Категорија:Врбјани (Прилепско)
Смртта на војводата Каица

**Смртта на војводата Каица** (српски: *Смрт војводе Кајице*) е српска епска (јуначка) песна.

## Содржина
Од својот дворец во Смедерево, кралот Ѓураѓ (*Ђурађ*) заминал на лов, а со себе повел 12 војводи. Кај Ковин, го поминал Дунав и се упатил преку Влашката земја, пристигнувајќи до Вршачката планина. Иако ловел цел ден, кралот не успеал да улови ништо. Тогаш тој се сретнал со војводата Јанко Сибињанин, кој со себе носел 300 Унгарци и 60 Каравласи. Кралот и војводата се поздравиле, а Јанко го поканил кралот да си поиграат. Кралот одговорил дека играта е за младите, а тој си го поставил шаторот и седнал да пие вино со своите 12 војводи, при што спроти себе го седнал својот син, војводата Каица Радоња (*Кајица Радоња*). Каица бил висок и многу личен и облечен целиот во злато, сребро и свила, и накитен со скапоцен накит. Кога испиле три тури вино, Каица го замолил татко си да им се придружи на Унгарците во играта, а тој му дозволил, но под услов да не започнува кавги.

Каица со себе го зел војводата Раде Облачиќ (*Раде Облачић*) и двајцата започнале да се натпреваруваат со Унгарците. Првата игра била трчање и Раде победил во трката; втората игра била оро и во неа Каица ги надиграл Унгарците и Власите; третата игра била скок во далечина и тука повторно победил Раде Облачиќ; четвртата игра била фрлање камен од рамото, а победник бил Каица. Тогаш, Јанко го навредил Каица, кој уште еднаш го фрлил каменот, овојпат уште подалеку. Јанко се налутил и му предложил на кралот Ѓураѓ да ги разменат 300-те Унгарци и 60-те Власи (сите со полна воена опрема) за 12-те војводи, боси и по кошули, плус му ветил по три товари богатство за секоја година колку што имал Ѓураѓ. На тоа, кралот Ѓураѓ одговорил дека не само што не ги дава војводите, туку ниту Каица не го менува за четирите банови, заедно со нивната земја.

Тогаш војводата Јанко се наулутил и го предизвикал Каица да се натпреваруваат во стрелање. Каица успеал да погоди сè што ќе видел Јанко во облаците, но занесен во стрелањето, тој не забележал дека, скришум, Јанко ја потегнал стрелата кон него, погодувајќи го во срцето. Кралот Ѓураѓ почнал да го оплакува синот, молејќи го да издржи уште малку додека да го однесе на лекар, но Каица умрел, зашто стрелата со која бил погоден била натопена со змиски отров. Кралот Ѓураѓ ги повикал војводите да ја нападнат војската на Јанко, при што биле убиени сите 300 Унгарци и 60 Власи, а само Јанко избегал кон Вршац. Потоа, војводите го закопале убиениот Каица, а татко му продолжил да го оплакува. 

## Осврт кон песната
Војводите Каица Радоња и Раде Облачиќ се големи јунаци, исклучително вешти во витешките игри. Освен тоа, Каица се одликува и со невидена убавина. Тој е создаден да ги надминува другите во јунаштвото и во мудроста, но исто така е безгрижен, невнимателен и без лоши намери. Затоа, дозволува со измама да биде убиен. Раде е посмел и погорд од Каица и без страв зборува пред владетелот за неговото нечовечко владеење. Така, тој личи на неуморен судија, строг и правичен, кој оди низ светот за да ја казнува неправдата.

## Наводи

Категорија:Српски епски песни

## Наводи

Категорија: Српски епски песни
Гулаб (соѕвездие)

**Гулаб** — мало, слабосјајно соѕвездие создадено во доцниот  век. Името потекнува од латинскиот збор *columba* што означува гулаб. Се наоѓа јужно од Големо Куче и Зајак.

## Историја

Соѕвездието Гулаб било осмислено од страна на холандскиот астроном Петар Планциј во 1592 година, за да ги оддели недефинираните ѕвезди во поголемото соѕвездие Големо Куче. Планциј првично Гулаб го претставил на малите ѕвездени карти на неговата поголема ѕидна карта од 1592 година. Исто така е прикажано на помалата светска карта од 1594 година и на другите небесни глобуси.

Планциј првично соѕвездието го нарекол **Гулабот на Ное** („*Columba Noachi*“), во чест на гулабот кој му укажал на Ное дека завршила големата поплава. Ова име се сретнува на небесните глобуси и ѕвездени атласи во раниот  век (како Бајеровата Уранометрија од 1603 година.). Гулаб исто така можно е да го претставувал и гулабот кој бил пуштен од Јасон и Аргонаутите на протокот на Црното Море, и им помогнал безбедно да ги поминат опасните Симплегади.

Иако Планциј се смета за создавач на ова соѕвездие, постоењето на соѕвездието Гулаб може да му се додаде Климент Александриски, но не се знае дали се земени ѕвездите од ситата група. Во продолжени ако се земе предвид и митолошката поврзаност на Гулаб со Јасон и Аргонаутите, и небесната положба на Гулаб над Крма, дел од соѕвездието кое некогаш се нарекувало Брод Арго, наведува дека ова соѕвездие можеби има антички корени, и покрај пропустот од страна на Птоломеј.

На Друштвените острови, ѕвездата Алфа Гулаб (Факт) се нарекувала *Ana-iva*.

## Забележителности

### Ѕвезди

Гулаб е неприметливо соѕвездие, најсјајната ѕвезда е Алфа Гулаб, со светлинска величина 2,7. Алфа Гулаб, е синобела ѕвезда која се нарекува и Факт, што значи „прстенест гулаб“. Алфа Гулаб е на растојание од 268 сг. од Земјата. Друга именувана ѕвезда во гулаб е Бета Гулаб, кој се нарекува и Вазн. Станува збор за портокалова џиновска ѕвезда со светлинска величина 3,1, на 86 сг. од Земјата.

Гулаб е соѕвездие кое е во сончевиот апекс, Земјата и Сонцето се оддалечуваат од него како што системот се движи низ вселената.

Соѕвездието содржи и  пребегната ѕвезда μ Columbae, која најверојатно била исфрлена од системот ι Orionis.

### Далечни објекти

Во Гулаб постои едно збиено ѕвездено јато, NGC 1851, со светлинска величина 7 и на растојание од 35.000 сг од Земјата и истото може да се набљудува од среден аматерски телескоп.

## Поврзано

* Зајак (соѕвездие) 
* Длето (соѕвездие)
* Сликар (соѕвездие)
* Крма (соѕвездие)
* Големо Куче (соѕвездие)

## Наводи

## Надворешни врски

*Star Tales – Columba
*Columba Constellation at Constellation Guide


Категорија:Соѕвездија
Категорија:Јужни соѕвездија
Категорија:Источни соѕвездија
Игор Киров

**Игор Киров** (Штип, 21 февруари 1976) е македонски кореограф.

## Животопис
Игор Киров е роден во Штип на 21 февруари 1976 година.

Својата балетска едукација ја започнува во ДМБУЦ „Илија Николовски - Луј“ во Скопје, а продолжува на престижната Академија за модерен танц во Ротердам, Холандија(Rotterdam Dance Academy). Магистрира на Институтот за уметничка игра во Белград, Србија.

Како танчер има работено во многу европски танцови компании, соработувајки со голем број на реномирани кореографи како Ицик Галили, Тон Симонс, Бил Т.Џонс, Стивен Петронио, Јакопо Годани, Ед Вубе, Карлос Матос, Меи Хонг Ли и др. Игор Киров, својот кореографски опус го започнува уште како танчер додека работи во танцовите компании. Од тогаш па натаму, Киров работел како кореограф за многу национални балетски куќи и компании низ светот: Македонска опера и балет, Хрватското народно казалиште во Сплит и Риека, Националните театри во Германија (Олденбург, Мајнц, Дармштад, Дрезден, Штутгарт), Операта во Грац и Државниот театар во Клагенфурт, Австрија, Градскиот театар во Сент Гален, Швајцарија, Операта во Бордо, Франција, Орландо Балет во Орландо, САД, Масданса на Канарските Острови, Екилибро Динамико во Бари, Италија, Мупа Театарот во Будимпешта, Унгарија, како и Сиданс Фестивалот во Сеул, Јужна Кореја.

Во 2007 година, Игор Киров ја основа својата танцова трупа *The Kirov Dance Company*, со која има освоено бројни награди и признанија.

Заедно со Мојца Мајцен, го основа *Balkan Dance Project*, со цел да се поврзат млади и талентирани танчери и кореографи од регионот.

Како визитинг-професор предавал на академиите во Минхен, Скопје, Белград и Токио.

Од 2015 до 2020 година, Игор Киров беше уметнички директор на балетот на Хрватското народно казалиште во Сплит.

## Кореографии

* HE HE HELIUM
* THE CUBE
* 14 часа
* BEFORE I LET YOU GO
* FROM THAT DAY ON
* THE DIARY OF NIJINSKY 
* STORIES 
* Црвената соба
* 5 до 12
* ON THE ROAD
* MEMOTRIP 
* THE CUBE UNTOLD
* EAST WEST (ON THE EDGE) 
* ATLANTIDA
* LETTERS FOR HIM
* LA SACRE DU PRIMTEMPS
* ŠTO TE NEMA
* SVI MARŠ NA PLES
* IN THE BOX
* FROM SIDE TO SIDE
* Дервишот и смртта
* UNTOLD STORY
* Едип коментари

## Награди

* Награда за најталентиран млад кореограф на меѓународниот натпревар за кореографија во Нагоја, Јапонија (2006);
* Награда за најдобра кореографија од страна на публиката на Меѓународниот натпревар за кореографија „*Masdanza*“ на Канарските Острови (2009);
* Специјална награда од жирито на Меѓународниот натпревар за кореографија и балет во Пекинг, Кина (2011);
* Награда за продукција на Меѓународниот натпревар за кореографија во Хановер (2012);
* Второ место на Меѓународниот натпревар за кореографија „Кореографски минијатури“ во Белград, Србија (2012);
* Награда за продукција на Меѓународниот натпревар за кореографија „*Masdanza*“ на Канарските Острови (2013);
* Виртуоз (2016) - награда на Сојузот на композитори на Македонија, за најдобри уметнички достигнувања во категоријата меѓународна афирмација;
* Награда за кореографија на МТФ „Војдан Чернодрински“ - Прилеп (2021) за претставата “Едип коментари“;

## Надворешни врски
www.igorkirov.com
Трајче Велјановски

**Трајче Велјановски** — македонски композитор на новосоздадени фолклорни песни.
## Животопис

## Творештво
Трајче Велјановски ги напишал следниве песни:
* Ти не знаеш момче (со Наско Џорлев)
* Зашто не дојде ти (со Наско Џорлев).

## Наводи

Категорија:Македонски композитори на фолк музика
Хилми Баки

**Хилми Баки** — македонски музичар, водач на оркестар, аранжер на народна музика и композитор на новосоздадена фолк музика.

## Животопис

## Творештво
Хилми Баки бил водач на ансамблот „Чалгија“. Исто така, тој ги напишал следниве композиции:
* Топаанско оро
* Чудна жена беше Вера

## Наводи

Категорија:Македонски музичари
Категорија:Македонски композитори
Меѓународна ликовна колонија „Св. Јоаким Осоговски“

**Меѓународната ликовна колонија „Св. Јоаким Осоговски“** е уметничка манифестација на која секоја година творат македонски и странски сликари. Основачи на колонијата се некои од најпознатите македонски сликари, како: Петар Мазев, Глигор Чемерски, Никола Иванов-Балтон, Димитар Стојчевски и Златко Поп-Стефанов.

## 28. Ликовна колонија 2014
28. ликовна колонија се одржала во септември 2014 година, во конаците на манастирот „Св. Јоаким Осоговски“, под патронат на Македонската православна црква, а финансирана од Министерството за култура на Македонија. Координатор на колонијата бил Наум Михајловски, а изработените дела биле изложени во манастирската галерија во стариот конак.
Учесници на колонијата биле сликарите:
* Алиса Јакоби од Естонија
* Олја Нечај од Белорусија
* Ѓулистан Караѓузел од Турција
* Демет Јалчинкаја од Турција
* Толга Боштопрак од Турција
* Елена Темелкова од Бугарија
* Свилен Блажев од Бугарија
* Јовица Дејановиќ од Србија
* Димитар Стојчевски од Македонија
* Гоце Божурски од Македонија
* Стефан Хаџиниколов од Македонија
* Мирослава Цветковиќ од Македонија
* Александар Симоновиќ од Македонија
* Лазо Ѓоргиевски од Македонија

## Наводи

Категорија:Ликовни колонии во Македонија
Категорија:Уметнички манифестации во Македонија
Телма и Луиз

**Телма и Луиз** е американски филм од 1991 година, во режија на Ридли Скот. Главните улоги ги толкуваат: Сузан Сарандон и Џина Дејвис.
## Содржина
Телма Дикинсон е млада домаќинска, која живее здодевен живот во брак со Дерил, провинцијалец со шовинистички пориви. Минувајќи ги деновите во чистење на куќата и задоволување на потребите на сопругот, Телма копнее за поинаков живот. 
## Наводи
	

Категорија:Американски филмови
Категорија:Филмови на Ридли Скот
Категорија:Филмови со Сузан Сарандон
Категорија:Филмови со Џина Дејвис
Категорија:Филмови од 1991 година
Категорија:Американски филмови на патот
Девет и пол недели во Париз

**Девет и пол недели во Париз** е американски филм, во режија на Ан Гурсо. Главните улоги ги толкуваат: Мики Рурк и Енџи Еверхарт. 
## Содржина
Љубовната врска од пред 10 години оставила голема трага врз Џон Греј. Тој е заробеник на минатото и ја бара Елизабет - жената која му го променила животот. Во Париз, на едно наддавање, Џон забележува привлечна русокоса девојка и помислува дека е таа која ја бара. Меѓутоа, станува збор за модниот творец Леа, која му кажува дека знае сè за Елизабет. 
## Наводи

Категорија:Американски филмови
Категорија:Филмови со Мики Рурк
Категорија:Филмови на англиски јазик
Категорија:Филмови од 1986 година
Супермен 3

**Супермен 3** (англиски: *Superman 3*) — американски филм, во режија на Ричард Лестер. Главните улоги ги толкуваат: Кристофер Рив, Џеки Купер и Анет О’Тул.

## Содржина
Компјутерскиот програмер Гас Горман работи во мултинационалната компанија на милијардерот Рос Вебстер, кој сака да доминира на светскиот пазар. Но, притоа, тој мора да го онеспособи Супермен, кој, како Кларк Кент, патува во Смолвил за да присуствува на одбележување на годишнината од матурата. 
## Наводи

Категорија:Американски филмови
Категорија:Филмови со Кристофер Рив
Категорија:Филмови за Супермен
Категорија:Филмови од 1983 година
Категорија:Американски научнофантастични филмови
Категорија:Американски суперхеројски филмови
Дај што ќе дадеш

**„Дај што ќе дадеш“** (хрватски: *Daj šta daš*) е југословенски филм, во режија на Богдан Жижиќ. Главните улоги ги толкуваат: Сретен Мокровиќ, Јасна Опалиќ и Фабијан Шоваговиќ.

## Содржина
Зоран е апсолвент по психологија од богато семејство. Тој се вљубува во сиромашната девојка Биба и се жени со неа, и покрај противењето на неговите родители. Двајцата започнуваат да живеат во колибата на Биба. Зоран ја сака својата жена и истовремено ја проучува за да ја напише својата дипломска работа на тема: психичкиот развој на девојка од социјално разорено семејство.

## Наводи

Категорија:Хрватски филмови
Категорија:Југословенски филмови
Категорија:Филмови на Богдан Жижиќ
Категорија:Филмови со Фабијан Шоваговиќ
Категорија:Филмови со Јасна Опалиќ
Категорија:Филмови со Сретен Мокровиќ
Категорија:Филмови на српскохрватски јазик
Категорија:Филмови на хрватски јазик
Категорија:Филмови од 1979 година
Бајруш Мјаку

**Бајруш Мјаку** (албански: *Bajrush Mjaku*; род. во Качаник, ) — македонски глумец и режисер од албанска народност.

## Животопис
Мјаку е роден во Качаник во 1952 година. Во средината на шеесеттите, тој дошол во Скопје и тука завршил гимназија во „Зеф Љуш Марку“. Уште како средношколец почнал да статира и да игра некои улоги во тогашната Албанска драма, при Малцинскиот театар. Во Приштина студирал драмска уметност при Вишата педагошка школа. Професионален глумец станал од 1973 година. Во 2014 година, тој бил добитник на Наградата „Ристо Шишков“ за најдобар глумец.
Во 2019 година, Мјаку ја добич Наградата за животно дело „Војдан Чернодрински“. Во 2023 година, тој добил Орден за заслуги за Република Македонија.

## Филмографија

## Наводи

## Надворешни врски
*СЦЕНАТА ИЛИ ТЕ ВОЗДИГНУВА ИЛИ ТЕ УНИШТУВА
* 

Категорија:Луѓе од Качаник
Категорија:Македонски Албанци
Категорија:Југословенски Албанци
Категорија:Српски Албанци
Категорија:Косовски Албанци
Категорија:Југословенски глумци
Категорија:Српски глумци
Категорија:Албански глумци
Категорија:Македонски филмски глумци
Категорија:Македонски театарски глумци
Категорија:Македонски телевизиски глумци
Категорија:Македонски режисери
Категорија:Македонски публицисти
Категорија:Добитници на наградата „Ристо Шишков“
Категорија:Македонски глумици
Без засолниште

**Без засолниште** е американски филм, во режија на Кевин Костнер. Главните улоги ги толкуваат: Кевин Костнер, Роберт Дувал, Анет Бенинг и Диего Луна.
## Содржина
Во еден град владее богат фармер, чии платеници брутално претепуваат едно младо момче. Шерифот е корумпиран е под влијание на локалниот моќник. Во градот пристигнуваат двајца патувачки сточари, на кои шерифот им се заканува дека ќе ги затвори. Нив ги прима сестрата на градскиот лекар, која се грижи за ранетото момче, но истовремено се вљубува во едниот од сточарите. Тие двајца ги убиваат локалниот моќник, шерифот и неговите платеници, а сточарот одлучува да остане со сестрата на лекарот. 
## Наводи

Категорија:Вестерни
Категорија:Американски филмови
Категорија:Филмови со Кевин Костнер
Категорија:Филмови со Роберт Дувал
Категорија:Филмови на Кевин Костнер
Категорија:Филмови на англиски јазик
Категорија:Филмови од 2003 година
Харлибарли

**Харлибарли** (англиски: *Hurlyburly*) е американски филм од 1998 година, во режија на Ентони Дразан. Главните улоги ги толкуваат: Шон Пен, Кевин Спејси, Мег Рајан итн. За својата улога, Шон Пен ја добил наградата за најдобар глумец на Филмскиот фестивал во Венеција, а филмот имал уште три номинации.
## Содржина
Филмот е приказна за луѓе, Еди (го игра Пен) и мики (го игра Спејси) кои се на чекор до славата и богатството, а кои во текот на 1980-тите живеат во евтините задоволства на Холивуд, опиени од амбициите, додека истовремено ја бараат вистинската љубов. Амбицијата, сексот, дрогата и парите се дел од секојдневниот живот на Еди и неговите тројца пријатели, кои се впуштаат во расправии и надмудрувања со нивните поранешни жени и со љубовниците. 
## Наводи
	
Категорија: Американски филмови
Категорија: Филмови со Шон Пен
Категорија: Филмови со Кевин Спејси
Категорија:Филмови со Мег Рајан
Категорија:Филмови на англиски јазик
Категорија:Филмови од 1998 година
Олденбург-Ланд

мини|'''Олденбург-Ланд'''
**Олденбург-Ланд** () — општинска заедница во округот Источен Холштајн, во Шлезвиг-Холштајн, Германија. Се наоѓа близу брегот на Балтичкото Море, околу Олденбург во Холштајн и наречен е по историскиот Олденбуршки крај. Олденбург е седиште на општинската заедница, но е дел од заедницата.

Општинската заедница Олденбург-Ланд се состои од следниве општини:

# Гел
# Гремерсдорф
# Гросенброде
# Херингсдорф
# Нојкирхен
# Вангелс

Категорија:Општински заедници во Шлезвиг-Холштајн
Вангелс

**Вангелс** () — општина во округот Источен Холштајн, во Шлезвиг-Холштајн, Германија.

## Наводи

Категорија:Источен Холштајн
Прогонство (филм)

**Прогонство** е руски филм, во режија на Андреј Звјагинцев. Главните улоги ги толкуваат: Константин Лаврoненко, Александар Балуев и Марија Бонви.

## Содржина
Едно лето, Александар одлучува да ги одведе сопругата Вера и двете деца на патување во неговото родно село. Патувањето започнува како типична селска идила, кога Вера му признава дека е трудна, но дека детето не е негово.

## Наводи

Категорија:Филмови на руски јазик
Категорија:Филмови на Андреј Звјагинцев
Категорија:Руски филмови
Категорија:Филмови со Константин Лаврoненко
Категорија:Филмови со Марија Бонви
Категорија:Филмови чие дејствие се одвива во Русија
Категорија:Филмови со Александар Балуев
Категорија:Филмови од 2007 година